જો ધોનીની કેપ્ટનશિપમાં ટીમ ઇન્ડિયા સતત હારતી જ રહેશે તો ધોની માટે ટીમમાં ટકી રહેવું આસાન નહીં હોય અને તેનો સીધો ફાયદો વિરાટને જ થવાનો. પાછલાં કેટલાંક વર્ષોથી ભારતીય ટીમની જીતમાં મુખ્ય પાત્ર નિભાવનારાે વિરાટ ગત વર્ષે નવ ડિસેમ્બરે ટેસ્ટ કેપ્ટન બન્યો અને ત્યાર બાદ તેના મનમાં બધાં ફોર્મેટમાં કેપ્ટન બનવાની લાલચ જાગી હશે. વિરાટે ત્યાંથી શરૂ કરીને અત્યાર સુધી પોતાની કેપ્ટનશિપમાં રમાયેલી છ ટેસ્ટમાંથી બે ટેસ્ટમાં ટીમ ઇન્ડિયાને વિજય અપાવીને બધાનું ધ્યાન ખેંચ્યું. આ જ સમયગાળા દરમિયાન રમાયેલી ૧૫ વન ડે અને બે ટી ૨૦ મેચમાં તેણે ફક્ત એક જ સદી ફટકારી છે.કોહલી ટી ૨૦માં પણ નિષ્ફળકોહલી ૩૦ ટી ૨૦ મેચની ૨૮ ઇનિંગ્સમાં ૪૪.૧૭ની સરેરાશથી નવ અર્ધસદી સાથે ૧૦૧૬ રન બનાવી ચૂક્યો છે. એ દરમિયાન જે ૧૮ મેચમાં ભારત જીત્યું, તેમાં વિરાટે ૧૭ ઇનિંગ્સમાં ૫૪.૬૬ની સરેરાશ અને છ અર્ધસદીની મદદથી ૬૫૬ રન બનાવ્યા. ટેસ્ટ કેપ્ટન બન્યા બાદ તેણે ધોનીના નેતૃત્વમાં બે ટી ૨૦ મેચ રમ્યો, જેમાં એકમાં તેણે ૪૩ અને બીજી મેચમાં ફક્ત એક રન કરીને આઉટ થઈ ગયો.પોતાની કેપ્ટનશિપમાં વિરાટ ખૂબ ચાલ્યો